ddrg/super_eurlex huggingface dataset:
A.

ottaa huomioon, että Kreikan korkeimman oikeuden syyttäjänvirasto on esittänyt Euroopan parlamentin jäsenen Georgios Kyrtsosin koskemattomuuden pidättämistä koskevan pyynnön, joka liittyy valtion (yli 200 000 euron suuruisten) saamisten maksamisen laiminlyöntiä koskevaan rikosoikeudenkäyntiin lain n:o 1882/1990 25 §:n 1 ja 6 momentin mukaisesti, sellaisena kuin ne ovat korvattuina lain n:o 2523/1997 23 §:n 1 momentin säännöksillä, ja edelleen lain n:o 1882/1990 25 §:n 1 momentin mukaisesti, sellaisena kuin se on korvattuna lain n:o 3220/2004 34 §:n 1 momentilla, lain n:o 3943/2011 3 §:n 1 momentilla, lain n:o 4321/2015 20 §:llä ja lain n:o 4337/2015 8 §:llä;
F.

toteaa, että Christian Estrosi teki 28. heinäkuuta 2015 Nizzan ylimmälle tutkintatuomarille Marine Le Peniä koskevan yksityisoikeudellisen vaatimuksen sisältävän asianomistajan rikosilmoituksen väliaikaista julkisen palvelun tehtävää hoitavaan kansalaiseen kohdistuneesta julkisesta kunnianloukkauksesta; toteaa hänen ilmoittaneen, että 3. toukokuuta 2015 Le Grand Rendez-vous -ohjelmassa, joka lähetettiin samanaikaisesti iTÉLÉ- ja Europe 1 -kanavilla, Marine Le Pen oli käyttänyt ilmaisuja, joihin sisältyy väitteitä tai syytöksiä, jotka loukkaavat hänen kunniaansa tai arvostustaan, seuraavasti: ”Kuulkaapa, minä tiedän, että Estrosi on rahoittanut Ranskan islamististen järjestöjen liittoa (UOIF), sillä hänet on tuomittu hallinto-oikeudessa siitä, että hän on myöntänyt UOIF:n moskeijalle niin alhaisen vuokran, että jopa hallintotuomioistuin näpäytti häntä sormille. Tämä kertoo itse asiassa siitä, kuinka kaupunginjohtajat rahoittavat laittomasti moskeijoita vuoden 1905 lain vastaisesti; ja sitten kun on jäänyt kiinni itse teossa äänestäjien mielistelystä ja yhteisöjen suosimisesta, niin totta kai silloin pitää huutaa kovalla äänellä ja käyttää järkyttäviä sanoja, mutta minä en välitä sanoista, minä keskityn tekoihin…”; vastauksena haastattelijan kysymykseen ”Onko Estrosi siis jihadistien avunantaja?” Marine Le Pen totesi väitteiden mukaan seuraavaa: ”Apu, resurssien tarjoaminen, avustus; silloin kun auttaa islamilaisia fundamentalisteja sijoittautumaan, levittämään sanomaa, rekrytoimaan, niin silloin on jollakin tapaa moraalisesti vähän osallinen”;
F.

ottaa huomioon, että unionin tuomioistuin on todennut, että parlamentin jäsenen parlamentin ulkopuolella esittämä lausuma voi muodostaa pöytäkirjan 8 artiklassa tarkoitetun mielipiteen, jonka jäsen on esittänyt tehtäviään hoitaessaan, koska merkityksellistä ei ole niinkään se, missä lausuma on esitetty, vaan lausuman luonne ja sisältö;
D.

ottaa huomioon, että Ranskan tasavallan perustuslain 26 pykälän mukaan parlamentin jäsentä ei saa törkeää rikosta tai rikosta koskevassa asiassa vangita eikä hänen vapauttaan muuten riistää tai rajoittaa, ellei parlamentin sen kamarin puhemiehistö, jonka jäsen hän on, ole siihen suostunut; suostumusta ei kuitenkaan tarvita, jos kyseessä on vakava rikos, hänet on tavattu itse teossa tai jos hänet on lainvoimaisesti tuomittu syylliseksi,
B.

toteaa, että yhteisöjen tuomioistuimen mukaan Euroopan parlamentin ja kansallisten tuomioistuinten on tehtävä yhteistyötä kaiken ristiriidan välttämiseksi pöytäkirjan määräysten tulkinnassa ja soveltamisessa; katsoo näin ollen, että kun Euroopan parlamentin jäsentä vastaan on pantu vireille oikeudenkäynti kansallisessa tuomioistuimessa ja kun kansalliselle tuomioistuimelle on ilmoitettu, että kyseisen jäsenen erioikeuksien ja koskemattomuuden puolustamista koskeva menettely, sellaisena kuin siitä määrätään työjärjestyksen 6 artiklan 3 kohdassa, on aloitettu, kansallisen tuomioistuimen on lykättävä oikeudenkäyntiä ja pyydettävä Euroopan parlamenttia antamaan lausuntonsa mahdollisimman nopeasti (2),
Euroopan parlamentin päätös Mario Borghezion parlamentaarisen koskemattomuuden ja erioikeuksien puolustamista koskevasta pyynnöstä (2006/2151(IMM))



Virallinen lehti nro 313 E , 20/12/2006 s. 0065 - 0066



P6_TA(2006)0426 Mario Borghezion parlamentaarisen koskemattomuuden ja erioikeuksien puolustaminen Euroopan parlamentin päätös Mario Borghezion parlamentaarisen koskemattomuuden ja erioikeuksien puolustamista koskevasta pyynnöstä (2006/2151(IMM)) Euroopan parlamentti, joka - ottaa huomioon Mario Borghezion esittämän 23. toukokuuta 2006 päivätyn pyynnön parlamentaarisen koskemattomuutensa puolustamiseksi, josta ilmoitettiin täysistunnossa 1. kesäkuuta 2006, - kuultuaan Mario Borgheziota työjärjestyksen 7 artiklan 3 kohdan mukaisesti, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1], - ottaa huomioon Italian tasavallan perustuslain 68 artiklan, - ottaa huomioon työjärjestyksen 6 artiklan 3 kohdan ja 7 artiklan, - ottaa huomioon oikeudellisten asioiden valiokunnan mietinnön (A6-0329/2006); 1. päättää olla puolustamatta Mario Borghezion parlamentaarista koskemattomuutta ja erioikeuksia. [1] Asia 101/63, Wagner v. Fohrmann ja Krier, Kok. 1964, s. 419, suomenkielinen erityispainos I, s. 203, ja asia 149/85, Wybot v. Faure ym., Kok. 1986, s. 2403, suomenkielinen erityispainos VIII, s. 729. --------------------------------------------------
Euroopan parlamentin päätös Koldo Gorostiagan parlamentaarisen koskemattomuuden puolustamista koskevasta pyynnöstä (2004/2102(IMM))



Virallinen lehti nro 304 E , 01/12/2005 s. 0091 - 0092



P6_TA(2005)0024 Pyyntö Koldo Gorostiagan parlamentaarisen koskemattomuuden puolustamisesta Euroopan parlamentin päätös Koldo Gorostiagan parlamentaarisen koskemattomuuden puolustamista koskevasta pyynnöstä (2004/2102(IMM)) Euroopan parlamentti, joka - ottaa huomioon Koldo Gorostiagan 7. heinäkuuta 2004 esittämän parlamentaarisen koskemattomuuden puolustamista koskevan pyynnön ranskalaisessa tuomioistuimessa käsiteltävänä olleessa asiassa ja toteaa saaneensa tästä tiedon täysistunnossa 22. heinäkuuta 2004, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 8, 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1], - ottaa huomioon työjärjestyksen 6 artiklan 3 kohdan ja 7 artiklan, - ottaa huomioon perussopimus-, työjärjestys- ja toimielinasioiden valiokunnan mietinnön (A6-0006/2005), A. toteaa, että Koldo Gorostiaga valittiin Euroopan parlamentin jäseneksi viidensissä, 13. kesäkuuta 1999 järjestetyissä välittömissä vaaleissa ja että hänen valtakirjansa tarkastettiin 15. joulukuuta 1999 [2] ja että hänen toimikautensa päättyi 19. heinäkuuta 2004, B. toteaa, että Koldo Gorostiaga valittaa, että Pariisin alioikeus on takavarikoinut osan hänen rahoistaan, ja että hän väittää, että kyse on Euroopan parlamentin hänelle maksamista korvauksista, C. toteaa, että Koldo Gorostiaga vakuuttaa, että hänen väitetyn omaisuutensa takavarikointi rikkoo Euroopan yhteisöjen erioikeuksista ja vapauksista tehdyn pöytäkirjan säännöksiä, D. toteaa, että Koldo Gorostiaga valittaa, että Pariisin hovioikeuden toinen tutkintaosasto on asettanut hänet syyteharkintaan 11. kesäkuuta 2004 antamansa tuomion perusteella ja että tämä on Euroopan yhteisöjen erioikeuksista ja vapauksista tehdyn pöytäkirjan vastaista, E. katsoo, ettei Koldo Gorostiaga toimittamiensa todisteiden perusteella nauti parlamentaarista koskemattomuutta niiden vaatimusten osalta, jotka on esitetty Euroopan parlamentin puhemiehelle; 1. päättää olla puolustamatta Koldo Gorostiagan koskemattomuutta ja erioikeuksia. [1] Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, suomenkielinen erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729. [2] Euroopan parlamentin päätös valtakirjojen tarkastuksesta parlamentin viidensien suorien vaalien jälkeen ( 10.— 13. kesäkuuta 1999) (EYVL C 296, 18.10.2000, s. 93). --------------------------------------------------
F.

ottaa huomioon, että Venäjän armeija ja sen rinnalla toimivat tahot ovat osallistuneet siviiliomaisuuden, kuten ruoan, vaatteiden, kodinkoneiden, polttopuun ja suuren määrän viljaa ryöstämiseen sekä siviili-infrastruktuurin tuhoamiseen, mukaan lukien haavoittuvassa asemassa olevien yhteiskuntaryhmien tarpeisiin tarkoitettu infrastruktuuri, asuinrakennukset, koulut ja sairaalat; ottaa huomioon, että Venäjän armeija ja sen rinnalla toimivat tahot ovat järjestelmällisesti vieneet taideteoksia ja -esineitä ja muita kulttuuriarvoltaan merkittäviä esineitä; ottaa huomioon, että Ukraina on syyttänyt Venäjän varastaneen useita satoja tuhansia tonneja viljaa ja että YK:n vahvistamien tietojen mukaan on yhä enemmän näyttöä siitä, että Venäjän joukot ovat ryöstäneet Ukrainan viljavarastoja ja tuhonneet viljan varastointipaikkoja, mikä on pahentanut maailmanlaajuista ruokakriisiä ja saattaa aiheuttaa nälänhätää Ukrainassa; ottaa huomioon, että Ukrainassa on jumissa edelleen lähes 25 miljoonaa tonnia viljaa, koska Venäjä on tuhonnut logistisen infrastruktuurin ja saartanut maan mereltä; ottaa huomioon, että sodan ympäristö- ja terveysvaikutukset tulevat myös olemaan tuhoisia;
E.

ottaa huomioon, että Nicaraguasta puuttuu vallanjako ja instituutiot ovat Nicaraguan hallinnon täydessä valvonnassa, mikä on johtanut siihen, että oikeuslaitos ja yleisen syyttäjän virasto on alistettu hallinnon tahtoon ja samalla oikeusvaltio, oikeuslaitoksen riippumattomuus ja kansalaisjärjestöt ja siten demokratia on tuhottu, kun tavoitteena on ollut perustaa Nicaraguaan diktatuuri;
—

ottaa huomioon kansalaisuuden sekä vapauden, suvaitsevaisuuden ja syrjimättömyyden yhteisten arvojen edistämisestä koulutuksen avulla 18. maaliskuuta 2015 annetun komission kertomuksen ”Promoting citizenship and the common values of freedom, tolerance and non-discrimination through education – Overview of education policy developments in Europe following the Paris Declaration of 17 March 2015”,
10.

on vakuuttunut siitä, että kansallisten finanssipolitiikkojen koordinointi on jatkossakin ratkaisevan tärkeää elpymisen tukemiseksi; panee merkille, että kansalliset talousarviot ja elpymis- ja palautumistukiväline huomioon ottaen finanssipolitiikan kokonaisvirityksen ennustetaan jatkuvan elpymistä tukevana vuonna 2022, ja että sillä varmistetaan asteittainen siirtyminen finanssipolitiikassa; on samaa mieltä komission kanssa siitä, että jäsenvaltioiden, joiden velkataso on alhainen tai keskisuuri, olisi jatkettava tai ylläpidettävä elpymistä tukevaa finanssipolitiikkaa, ja että jäsenvaltioiden, joilla on paljon velkaa, olisi käytettävä elpymis- ja palautumistukivälinettä lisäinvestointien rahoittamiseen elpymisen tukemiseksi ja harjoitettava samalla varovaista finanssipolitiikkaa, joka ei kuitenkaan estä julkisia investointeja, joita tarvitaan sellaisten sektorien rahoittamiseen, jotka ovat strategisesti tärkeitä Euroopan talouksien ja yhteiskuntien elpymisen ja palautumisen kannalta; on komission kanssa samaa mieltä siitä, että kaikkien jäsenvaltioiden olisi jatkettava kansallisesti rahoitettuja investointeja samalla tasolla tai pitkälti samalla tasolla;
M.

ottaa huomioon, että Pohjois-Korea on jatkanut ydinvalmiuksiensa ja ballististen ohjusten ohjelmansa toteuttamista, mistä on tuoreena osoituksena ohjusten testauksen lisääntyminen vuoden 2022 alussa; ottaa huomioon, että EU:n pakoteluettelossa on määrätty pakotteita 57 henkilölle ja yhdeksälle yhteisölle, koska ne ovat edesauttaneet Pohjois-Korean ydinaseiden ja ballististen ohjusten kehittämistä tai muihin joukkotuhoaseisiin liittyviä ohjelmia tai koska ne ovat kiertäneet pakotteita; katsoo, että ydinaseiden, kemiallisten ja biologisten aseiden ja niiden maaliinsaattamisjärjestelmien leviäminen on uhka kansainväliselle rauhalle ja turvallisuudelle; ottaa huomioon, että Pohjois-Korea vetäytyi ydinsulkusopimuksesta vuonna 2003 ja että se on tehnyt ydinkokeita vuodesta 2006 lähtien ja ilmoittanut virallisesti vuonna 2009, että se on kehittänyt ydinaseen, mikä merkitsee sitä, että maan ydinasevalmiuksien aiheuttama uhka on selvästi lisääntynyt; ottaa huomioon, että Pohjois-Korea ilmoitti 20. huhtikuuta 2018 keskeyttävänsä välittömästi ydin- ja ohjustestauksen ja sulkevansa Punggye-ri-laitoksen, jota oli käytetty kuuteen aikaisempaan ydinkokeeseen; ottaa huomioon, että Euroopan unionin neuvosto tuomitsi Pohjois-Korean 24. maaliskuuta 2022 toteuttaman mannertenvälisen ballistisen ohjuksen laukaisun, sillä se rikkoi Pohjois-Korean lupauksen mannertenvälisten ballististen ohjusten laukaisujen keskeyttämisestä ja rikkoi YK:n pakotteita; ottaa huomioon, että EU määräsi 22. maaliskuuta 2022 kahden pohjoiskorealaisen henkilön ja yhden yhteisön varojen jäädyttämisen ja matkustuskiellon EU:n maailmanlaajuisen ihmisoikeuspakotejärjestelmän nojalla;
(5)

Voittoa tavoittelemattomat järjestöt ovat keskeisiä tekijöitä erityisesti kehitettäessä kolmatta sektoria, jolla työskentelee arviolta noin 13 prosenttia Euroopan työvoimasta. Arvio perustuu Oslon yhteiskuntatutkimuksen instituutin (ISF) vuosina 2014–2017 koordinoiman hankkeen ”The Contribution of the Third Sector to Europe’s Socio-economic Development” (12) tuloksiin.
C.

ottaa huomioon, että vuosi 2022 on tähän mennessä ollut toimittajille Meksikossa kaikkein verisin, sillä maassa on alkuvuonna tapettu ainakin kuusi toimittajaa; huomauttaa, että María de Lourdes Maldonado Lópezin, Margarito Martínezin, José Luis Gamboan, Heber López Vásquezin ja Roberto Toledon salamurhat ovat vain muutamia järkyttäviä esimerkkejä hyökkäyksistä toimittajia ja mediatyöntekijöitä vastaan; toteaa, että toimittajat joutuvat sietämään kehnoja työoloja eikä monilla ole pääsyä terveydenhuolto- ja mielenterveyspalvelujen piiriin; ottaa huomioon, että tilanne on heikentynyt sitten heinäkuussa 2018 pidettyjen edellisten presidentinvaalien ja virallisten lähteiden mukaan maassa on tapettu ainakin 47 toimittajaa;
130.

muistuttaa, että elävien eläinten kuljetukset kolmansiin maihin olisi sallittava vasta sitten, kun toimivaltainen viranomainen on saanut varmuuden, että toimitettu reittisuunnitelma on täytetty asianmukaisesti, ja saanut realistista ja todistettavissa olevaa näyttöä ja varmuuden siitä, että asetusta (EY) N:o 1/2005 sovelletaan tosiallisesti siihen asti, kunnes lopullinen määräpaikka on saavutettu, myös EU:n ulkopuolella suoritettavilla matkaosuuksilla, unionin tuomioistuimen asiassa C-424/13 antaman tuomion mukaisesti; kehottaa siksi komissiota ja jäsenvaltioita varmistamaan, että EU:ssa sovellettavia sääntöjä sovelletaan myös unionista lähteviin eläinkuljetuksiin; panee merkille, että eräät maat tai alueet ovat viime aikoina puolustaneet päätöstään rajoittaa pitkiä eläinkuljetuksia erityisesti elävien eläinten viennin ja tiettyjen eläinluokkien kuljetuksen osalta erityisesti silloin, kun kuljetukset edellyttävät 24 tunnin pysähdystä, koska kolmansissa maissa ei ole tarkastusasemia;
M.

ottaa huomioon, että väkivaltaisuuksien kiihtyminen on johtanut siihen, että Burkina Fason tilanteesta on tullut yksi maailman nopeimmin kasvavista pakkomuutto- ja suojelukriiseistä, kun ainakin 1,6 miljoonaa ihmistä on joutunut siirtymään kotiseudultaan; ottaa huomioon, että yli 19 000 burkinafasolaista on paennut Norsunluurannikolle, Maliin, Nigeriin ja Beniniin; toteaa, että maan sisäisesti siirtymään joutuneiden määrä kasvoi viime vuonna yli 1,5 miljoonaan eli 50 prosentilla; ottaa huomioon, että Sahelin alueella on käynnissä ennennäkemätön maaltapako, koska kotiseudultaan siirtymään joutuneet henkilöt muuttavat kaupunkialueille, joilla he kohtaavat uusia riskejä; toteaa, että maan sisäisesti siirtymään joutuneista henkilöistä naisiin ja nuoriin kohdistuu erityisen vakavia uhkia, joita ovat muun muassa seksuaalinen hyväksikäyttö ja työvoiman hyväksikäyttö, sukupuolistunut väkivalta, pakkovärväys ja ihmiskauppa; toteaa, että burkinafasolaiset naiset, joilla on puolet vähemmän mahdollisuuksia kuin miehillä päästä koulutukseen, kärsivät eniten maassa vallitsevasta äärimmäisestä köyhyydestä;
A.

ottaa huomioon, että 11. heinäkuuta 2021 saarella järjestettiin yli 50 kaupungissa suuria mielenosoituksia, joissa osoitettiin rauhanomaisesti mieltä vaikean sosiaalis-taloudellisen kriisin, lääkkeiden ja muiden välttämättömien hyödykkeiden jatkuvan puutteen ja ihmisoikeuksien järjestelmällisen rajoittamisen johdosta; ottaa huomioon, että nämä epäkohdat covid-19:n rinnalla ovat lisänneet vaatimuksia kansalaisoikeuksista ja poliittisista oikeuksista sekä demokratiasta; ottaa huomioon, että vastauksena mielenosoituksiin Kuuban hallitus on järjestelmällisesti kohdistanut toimia muun muassa mielenosoittajia, poliittisia toisinajattelijoita, uskonnollisia johtajia, ihmisoikeusaktivisteja ja riippumattomia taiteilijoita vastaan ja että osa heistä on saanut Saharov-palkinnon rauhanomaisesta demokratia- ja ihmisoikeusaktivismista; ottaa huomioon, että tietojen mukaan useita kymmeniä on pidätetty mielivaltaisesti, otettu kiinni tai asetettu kotiarestiin jatkuvan valvonnan alaiseksi ja heitä vastaan on nostettu tekaistuja ja läpeensä vääristettyjä rikossyytteitä;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (3) (varainhoitoasetus),
3.

muistuttaa, että asetuksen 38 artiklan mukaan parlamentin on hyväksyttävä vuoden 2021 loppuun mennessä kertomus asetuksen soveltamisesta ja komission on esitettävä samasta aiheesta kuuden kuukauden kuluessa kertomus, johon on sisällyttävä asetuksen muuttamista koskeva lainsäädäntöehdotus; toteaa, että komission etenemissuunnitelmaan sisältyy rahoitus- ja täytäntöönpanosääntöjen tiukentaminen, hallinnollisen taakan keventäminen, avoimuuden lisääminen ja unionin kansalaisten todellisen vaaliedustuksen vahvistaminen; toteaa lisäksi, että on puututtava ulkomaista sekaantumista ja tietosuojasääntöjen rikkomusta koskevaan riskiin;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (varainhoitoasetus) (1),
24.

korostaa, että lapselle on erityisesti tarjottava mahdollisuus tulla kuulluksi, mikä on olennaisen tärkeää, jotta huoltajuus- ja sijaishoitotapauksia käsiteltäessä voidaan selvittää lapsen ikä ja kehitystaso huomioon ottaen, mikä on lapsen edun mukaista; huomauttaa, että kaikissa tapauksissa mutta aivan ehdottomasti tapauksissa, joissa epäillään parisuhdeväkivaltaa, tällaiset kuulemiset on järjestettävä lapsiystävällisessä ympäristössä käyttäen esimerkiksi lasten neuropsykiatriaan erikoistuneita koulutettuja ammattilaisia, kuten lääkäreitä tai psykologeja, jotta voidaan analysoida sitä, mikä merkitys luottamuksella muihin on lapsen sopusointuiseen kehitykseen, ja välttää lapsen trauman syveneminen ja uhriksi joutuminen; kehottaa laatimaan EU:n vähimmäisnormit siitä, miten tällaiset kuulemiset olisi järjestettävä; korostaa, että on tärkeää varmistaa uhreille ja heidän lapsilleen pitkän aikavälin psykologisen ja psykiatrisen hoidon ja sosiaalineuvonnan asianmukainen taso koko kaltoinkohtelun jälkeisen toipumisprosessin ajan;
—

ottaa huomioon hallitustenvälisen ilmastonmuutospaneelin (IPCC) erityisraportin maapallon lämpötilan noususta 1,5 asteella ”Global Warming of 1.5 oC”, viidennen arviointiraportin (AR5) ja sitä koskevan yhteenvetoraportin, erityisraportin ilmastonmuutoksesta ja maasta ”Climate Change and Land” sekä erityisraportin valtameristä ja kryosfääristä ilmaston muuttuessa ”Ocean and Cryosphere in a Changing Climate”,
B.

ottaa huomioon, että arvioiden mukaan lähes 40 000 valkovenäläistä on jossain vaiheessa pidätetty siksi, että he ovat vastustaneet hallintoa; ottaa huomioon, että ihmisoikeuksien puolustajat ovat dokumentoineet satoja kidutus- ja pahoinpitelytapauksia ja että useita ihmisiä on yhä kateissa tai löytynyt kuolleina; ottaa huomioon, että epäinhimillinen kohtelu, kidutus ja sairaanhoidon tahallinen epääminen jatkuvat Valko-Venäjällä sijaitsevissa pidätyskeskuksissa ja vankiloissa, joissa on kuollut useita mielenosoittajia; ottaa huomioon, että tuomioistuimissa ja vankiloissa on dokumentoitu lukuisia itsemurhayrityksiä; ottaa huomioon, että maan koko oikeuslaitos näyttää muuttuneen hallinnon agentiksi ja sitä käytetään sen vallassa pysymisen varmistamiseen; ottaa huomioon, että Valko-Venäjällä on yli 720 poliittista vankia ja Valko-Venäjän kansalaisia vastaan on vireillä yli 4 600 rikosasiaa, kun taas väkivallasta ja tukahduttamistoimista vastuussa olevia tai niihin osallisia henkilöitä vastaan ei ole nostettu yhtään ainutta syytettä; ottaa huomioon, että ihmisoikeuksien puolustajiin, oppositiopoliitikkoihin, kansalaisyhteiskunnan edustajiin, riippumattomiin toimittajiin ja muihin aktivisteihin kohdistetaan järjestelmällisesti väkivaltaisia tukahduttamistoimia; ottaa huomioon, että tuhansia valkovenäläisiä on pakotettu lähtemään kotimaastaan tai muutoin pakotettu hakemaan turvaa ulkomailta;
—

ottaa huomioon komission teettämän, EU28-jäsenvaltioiden alv-vajeesta 10. syyskuuta 2020 annetun selvityksen ”Study and Reports on the VAT Gap in the EU-28 Member States: 2020 Final Report”,
G.

ottaa huomioon, että Kuuban ihmisoikeuksien seurantakeskus on ilmoittanut 5. syyskuuta 2021, että 1 306 henkilöä, mukaan 27 alaikäistä, on ollut kadoksissa tai pidätettynä 11. heinäkuuta 2021 järjestettyjen mielenosoitusten jälkeen; ottaa huomioon, että kansalaisjärjestöjen, kuten Prisoners Defenders, muiden raporttien mukaan kyseisenä aikana pidätettiin yli 5 000 ihmistä pidätettiin, ja niissä esitettyjen syytösten mukaan keinoina olivat mielivaltaiset pidätykset, eristäminen, tahdonvastaiset katoamiset, rikollisten käyttö tapana kriminalisoida osallistuminen mielenosoituksiin, kidutus ja huono kohtelu, valvonta ja kotiaresti sekä väkivalta mielenosoittajia kohtaan, ottaa huomioon, että YK:n tahdonvastaisia katoamisia käsittelevä komitea käynnisti 15. heinäkuuta 2021 Kuubassa kiireellisiä toimia 187 tapauksessa tahdonvastaisia katoamisia koskevan yleissopimuksen 30 artiklan nojalla (viralliset kiireelliset toimet AU nro 1200–1386/2021); ottaa huomioon, että Kuubassa on jouduttu vuoden 2017 jälkeen toteuttamaan maailman kuudenneksi suurin määrä tahdonvastaisia katoamisia koskevia kiireellisiä toimia, vaikka poliittista vuoropuhelua ja yhteistyötä koskeva sopimus on tällä hetkellä täysimääräisesti voimassa;
—

ottaa huomioon Counter Balance -järjestön vuonna 2019 julkistaman raportin ”Is the EIB up to the task in tackling fraud and corruption? Challenges for the EU Bank’s governance framework”,